
Nr.  982 din 16 februarie 2022
REFERAT DE APROBARE

la proiectul de hotărâre privind aprobarea contractului de novație, la contractul de închirierea nr. 8357 din 6 noiembrie 2012 , chiriaș inițial Societatea Farmaceutică Remedia SA, noul chiriaș Farmacia Kogălniceanu SRL
Art. 29 din Legea nr. 24/2000 privind normele de tehnică legislativă pentru elaborarea actelor normative prevede că proiectele de acte normative trebuie însoţite de următoarele documente de motivare: 

a) expuneri de motive - în cazul proiectelor de legi şi al propunerilor legislative; 

b) note de fundamentare - în cazul ordonanţelor şi al hotărârilor Guvernului; ordonanţele care trebuie supuse aprobării Parlamentului, potrivit legii de abilitare, precum şi ordonanţele de urgenţă se transmit Parlamentului însoţite de expunerea de motive la proiectul legii de aprobare a acestora; 

c) referate de aprobare - pentru celelalte acte normative.

Rezultă că, pentru proiectele de hotărâre ale consiliului local, referatul de aprobare constituie instrumentul de prezentare şi motivare ale noilor reglementări propuse, normă consolidată și de  prevederile art. 136 alin.(2) din Codul administrativ.
Am iniţiat un proiect de hotărâre, calitate acordată de prevederile  art. 136 alin.(1)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, având ca reglementare privind aprobarea contractului de novație, la contractul de închirierea nr. 8357 din 6 noiembrie 2012 , chiriaș inițial Societatea Farmaceutică Remedia SA, noul chiriaș Farmacia Kogălniceanu SRL 
Sediul materiei privind această capacitate a Consiliului Local îl reprezintă:
cu modificările și completările ulterioare; 

c) art. 7 alin. (2) și art. 1609 - 1614 din Codul civil, adoptat prin Legea nr. 287/2009, republicat, cu modificările și completările ulterioare;

d) art. 1 alin. (2), art. 123 alin. (1) și alin. (4), art. 108, lit. b), art. 129 alin. (1), alin. (2) lit. c) și d), alin. (6) lit. a), alin. (7) lit. c), combinat cu art. 297 alin. (1) lit. b), art. 303 alin. (1) din Ordonanța de urgență a Guvernului  nr. 57/2019 privind Codul administrativ, cu modificările și completările ulterioare;
Proiectul de hotărâre urmează procedura prevăzută de art. 136 alin.(3)  din Ordonanța de urgență a Guvernului nr. 57/2019 privind Codul administrativ, cu modificările și  completările ulterioare, fiind înregistrat și depus la secretarul general al comunei, urmând a se transmite compartimentului achiziții publice din aparatul de specialitate al primarului comunei în vederea analizării şi întocmirii raportului de specialitate şi  Comisiei de specialitate A, în domeniile: comuna Vulcana-Băi, organizarea proprie, precum și organizarea și funcționarea aparatului de specialitate al primarului, ale instituțiilor publice, ale societăților de interes local, dezvoltarea economico-socială și administrarea domeniului public și privat ale comunei pentru întocmirea raportului de avizare. 
Deși l-am invocat în sediul materiei, vă rog să-mi permiteți să enunț art. 1609-1614 din Codul civil:
   „Art. 1.609. -  (1) Novaţia are loc atunci când debitorul contractează faţă de creditor o obligaţie nouă, care înlocuieşte şi stinge obligaţia iniţială.  

   (2) De asemenea, novaţia se produce atunci când un debitor nou îl înlocuieşte pe cel iniţial, care este liberat de creditor, stingându-se astfel obligaţia iniţială. În acest caz, novaţia poate opera fără consimţământul debitorului iniţial.  

   (3) Novaţia are loc şi atunci când, ca efect al unui contract nou, un alt creditor este substituit celui iniţial, faţă de care debitorul este liberat, stingându-se astfel obligaţia vech
   Art. 1.610. -  Novaţia nu se prezumă. Intenţia de a nova trebuie să fie neîndoielnică.
   Art. 1.611. -  (1) Ipotecile care garantează creanţa iniţială nu vor însoţi noua creanţă decât dacă aceasta s-a prevăzut în mod expres.  

   (2) În cazul novaţiei prin schimbarea debitorului, ipotecile legate de creanţa iniţială nu se strămută asupra bunurilor noului debitor şi nici nu subzistă asupra bunurilor debitorului iniţial fără consimţământul acestuia din urmă. Ele se pot strămuta asupra bunurilor pe care noul debitor le dobândeşte de la debitorul iniţial, dacă noul debitor consimte la aceasta.  

   (3) Atunci când novaţia operează între creditor şi unul dintre debitorii solidari, ipotecile legate de vechea creanţă nu pot fi transferate decât asupra bunurilor codebitorului care contractează noua datorie.
   Art. 1.612. -  Atunci când novaţia are loc prin schimbarea debitorului, noul debitor nu poate opune creditorului mijloacele de apărare pe care le avea împotriva debitorului iniţial şi nici cele pe care acesta din urmă le avea împotriva creditorului, cu excepţia situaţiei în care, în acest ultim caz, debitorul poate invoca nulitatea actului din care s-a născut obligaţia iniţială.  

   Art. 1.613. -  (1) Novaţia care operează între creditor şi unul dintre debitorii solidari îi liberează pe ceilalţi codebitori cu privire la creditor. Novaţia care operează cu privire la debitorul principal îi liberează pe fideiusori.  

   (2) Cu toate acestea, atunci când creditorul a cerut acordul codebitorilor sau, după caz, al fideiusorilor ca aceştia să fie ţinuţi de noua obligaţie, creanţa iniţială subzistă în cazul în care debitorii sau fideiusorii nu îşi exprimă acordul.
Efectele novaţiei asupra creditorilor solidari
   Art. 1.614. -  Novaţia consimţită de un creditor solidar nu este opozabilă celorlalţi creditori decât pentru partea din creanţă ce revine acelui creditor”
              Motivat în fapt că, chiriașul inițial Societatea Farmaceutică Remedia SA  este  substituită  cu Societatea Farmacia Kogălniceanu S.R.L. prin transferarea afacerii: vânzarea fondului de comerț, clienți, vad comercial, etc  astfel încât raportul obligațional stabilit intre proprietar și chiriașul inițial  prin contractul de închirierea nr. 8357 din 6 noiembrie 2012,  se stinge de la data semnării contractului de novație, precum și necesitatea ca în satul Vulcana de Sus să existe farmacie, în special pentru rețetele compensate cât și pentru bătrâni și bolnavi.
Faţă de cele ce preced, ţinând seama de importanţa sa, vă rog să analizaţi şi să hotărâţi asupra proiectului privind aprobarea contractului de novație, la contractul de închirierea nr. 8357 din 6 noiembrie 2012 , chiriaș inițial Societatea Farmaceutică Remedia SA, noul chiriaș Farmacia Kogălniceanu SRL, proiect care dovedeşte capacitatea efectivă de a soluţiona şi de a gestiona, în numele şi în interesul colectivităţii locale pe care o reprezentăm, treburile publice, în condiţiile legii.
Anticipând solicitudinea dumneavoastră, vă mulțumesc și vă rog să primiți, stimați consilieri locali, expresia întregii mele considerații.
PRIMARUL COMUNEI VULCANA-BĂI,
Emil DRĂGHICI

